ועדת הפנים והגנת הסביבה, כנסת 25, פרוטוקול מספר 62, 2023-05-10 00:00

יעקב אשר: טוב, אני פותח את הישיבה, הנושא הראשון פרק כ"ד (קידום תשתיות לאומיות) – אוויר נקי סעיף 63, 63א, 64, 66 בתוך סעיף 94 המוצע (מ/1612) ומתוך התוכנית הכלכלית

יעקב אשר:      אני קודם כל מודיע שמחר תהיה עוד ישיבה להשלמות קטנות כאלה ואחרות, אני מודיע את זה מראש, אני עוד לא יודע כלום, יצא כמובן הודעה מסודרת וכמה שעות לפני הישיבה

יעקב אשר:  שירי אל תפריע לי כרגע תן לי רק את ההתחלה לפחות ואחר כך אני אקרא למלול ותוכל להמשיך איתו את השיחה

יעקב אשר:  זאת ההודעה הראשונה וזהו

יעקב אשר:  ההודעה השנייה שאנחנו מתחילים ואנחנו נודיע מבעוד מועד גם על ההצבעות, עדיין עוד לא הוחלט

יעקב אשר:      עכשיו יש היועצים המשפטיים יציגו כמה תיקוני נוסח כרגיל כמו שעושים תמיד לפני הצבעות, בבקשה היועץ המשפטי לוועדה

תומר רוזנר: בעקבות הערה אחת שעלתה בדיון ונושא אחד שראינו שאחרי הפרסום להסתייגויות שיש שני תיקונים שאנחנו צריכים לבצע בנוסח החוק, אז אני אבקש מלירון להציג את שני התיקונים

לירון אדלר-מינקה: שני התיקונים הם תיקונים לסעיף קטן (ו), תיקון אחד שהתבקש בוועדה, תיקון אחד בסעיף קטן (ו) לגבי ההגדרה של תחנת יחידת ייצור מוגבלת הפועלת בטכנולוגיה קיטורית, זה תיקון שהתבקש בוועדה, ותתווסף ההגדרה טכנולוגיה קיטורית, יחידת ייצור מוגבלת המונעת באמצעות דלק שאינה יחידת ייצור במחזור פתוח ואינה יחידת ייצור במחזור משולב

לירון אדלר-מינקה:       התיקון השני בסעיף קטן (ה) שבתוך סעיף קטן (ו)

נעמה לזימי: רגע אני יכולה להוסיף לזה עוד בקשה אולי על זה?     

לירון אדלר-מינקה: שנייה אני אגיד את שני התיקונים תיקון אחד זה הגדרה כמו שאמרתי

יעקב אשר:  אני רוצה להבהיר, אני רוצה להבהיר חברת הכנסת לזימי שלום, אני רוצה להבהיר יש כרגע תיקוני נוסח של הייעוץ המשפטי כפי שנהוג, אין תוספות ואין שום דבר

יוראי להב-הרצנו: זה גם לא משפיע על ההסתייגויות שהוגשו

נעמה לזימי: נכון

יוראי להב-הרצנו: לא צריך לא צריך להגיש עוד הסתייגויות

יעקב אשר: אני אתן לכל קבוצה שתיים שלוש דקות לא יותר, אחרת אני מביא את אלקין ואלקין יודע לשמור על מילה

לירון אדלר-מינקה: בפסקת משנה (ה), אנחנו בעצם בדיון הקודם הוספנו את הנושא של סירוב הממונה, ואם הממונה מסרב להמשיך את ההפעלה וקובע מועד להפסקת ההפעלה, אנחנו נוסיף כאן בנוסח שכשהממונה קובע מועד להפסקת הפעלה זה יחשב כמועד שהדרישה פוקעת פה כי צריך להפסיק

תומר רוזנר: שני תיקונים

יעקב אשר: כן

נטע דוברין: נטע דרור לשכה משפטית הגנת הסביבה, אנחנו פשוט לא הספקנו עדיין לוודא מול הגורמים המקצועיים שההגדרה של יחידה - -     

דוד מור: מהבחינה שעשינו יחד עם מנהל המערכת, עידו מור אגף תקציבים משרד האוצר, מהבחינה שעשינו מול מנהל המערכת ולבקשת בעצם הוועדה והמשרד להגנת הסביבה ספציפית לשלוש תחנות מוגבלות, שזה יהיה 60 יום ולא 90 יום, ההגדרה הזאת קולעת רק לתחנות האלה, ולכן היא ההגדרה הטובה ביותר שקיבלנו שהיא בעברית, כי הוועדה ביקשה שזה יהיה בעברית ולא את המונח קונבנציונלי

יעקב אשר: אוקי, אנחנו נתחיל עכשיו בהליך ההצבעה והנמקת הסתייגויות, אמרתי הליך ההצבעה לא ההצבעה

נאור שירי: רק בבקשה הסתייגויות ולא רוויזיות

יעקב אשר: אנחנו נתחיל בקבוצת חד"ש – תע"ל, רבותי אני רוצה לומר משהו, אבל קודם אני מבקש שקט

יעקב אשר:  על פי הסיכום שהגענו עם מרכז הקואליציה

נאור שירי: אופוזיציה, אני רק מדייק, יוראי בוא בבקשה נעמוד על האמת ההיסטורית

משה סעדה: אנחנו צריכים לבדוק מאיפה נובעת הטעות זו בעיה

יעקב אשר: חברים יקרים, אני בניגוד אליך חבר הכנסת סעדה נכבדי, אלקין היה יושב ראש הקואליציה שלי כשהייתי פה

משה סעדה: לא, לכן אמרתי אולי הוא חובר עלינו - -     

יוראי להב-הרצנו: לא הייתי מרוכז, מה אמרת יעקב?     

יעקב אשר: אמרתי שלום לחבר הכנסת יוראי

נעמה לזימי: אני מסיקה ממה שקרה פה שאתה רוצה את רע"מ בממשלה ואת אלקין בחזרה

יעקב אשר: את לא קיבלת זכות דיבור ואנחנו בהצבעות, אז מרגע זה באמת, אני רק רוצה לומר דבר אחד, אנחנו הגענו אתמול להסכמה שאין נימוקים

יוראי להב-הרצנו: שיש נימוקים

תומר רוזנר: נימוקים קצרים

יעקב אשר: רגע סליחה, ההסכמה שהייתה אתמול הייתה שאין נימוקים, אני מיוזמתי ותנו לי לסיים עד הסוף, במיוחד חברת הכנסת לזימי שעלתה למעלה ופספסה אחר כך את זכות הדיבור שלה, אמרתי לה אני אתן לך שתיים שלוש דקות, בעקבות זאת קיבלתי החלטה להפר את הסיכום וללכת לקראת כי אני מכבד אתכם, אז כל קבוצה שחפצה בכך, קבוצה נציג אחד ממנה ידבר בין שתיים לשלוש דקות ואני עוצר אחר כך, ואני מתחיל עם קבוצת חד"ש – תע"ל, חבר הכנסת יוסף עטאונה

יוסף עטאונה: כבוד היושב ראש, אני חושב ברמה העקרונית שכל הנושא של חוק ההסדרים ושמנסים להכניס לנו על הדרך שדברים דרך חוק ההסדרים בלי לנהל דיון מהותי על כל סוגיה, ובמקרה הנדון שמביאים לנו הצעה על חוק אוויר נקי, אני חושב שההצעה היא באה בעיקר, לכבוד היושב ראש אתה לא מקשיב לי אני אומר דברים חשובים, אתה רוצה שאני אוותר על הנימוק?      

יעקב אשר: לא אני מנסה להשתיק, בבקשה

יוסף עטאונה: כבוד היושב ראש, אני חושב שברמה העקרונית

יעקב אשר: אני שמעתי מה שאמרת לגבי חוק ההסדרים

יוסף עטאונה: ושזה גם מפגיעה בחקיקה מוסדרת בתוך הכנסת, ותחת הכותרת של התייעלות ואפקטיביות של תהליכים, אני לפי דעתי פוגעים בדברים מאוד מאוד מהותיים במיוחד בחוק כל כך חשוב, שתורם רבות לבריאות הציבור, ובאים בחוק ההסדרים לפגוע בדבר כזה

יוסף עטאונה:       מן הראוי היה להביא תיקון כזה בחקיקה רגילה, שאפשר לקיים סביב התיקון שרוצים להביא אותו בצורה יעילה בסוף לטובת כל הציבור, והבריאות של הציבור בצורה אחרת, ולכן מביאים אותו בדרך הזו, במהירות והפזיזות והלחץ שאנחנו קיימים פה, ואי אפשר לנהל דיון אמיתי וממצה סביב הנושא, ולכן כל המהלך הוא בא בעיקר להרחיק גופים וארגונים מקצועיים סביב החוק הזה, ולדרוס את כל ההליך הדמוקרטי בכלל בכל החקיקה הזו, ולכן לפי דעתי עוד פעם נצביע נגד

יעקב אשר: תודה רבה לחבר הכנסת יוסף עטאונה, אנחנו נצביע עכשיו על ההסתייגויות של חדש" – תע"ל, 35 הסתייגויות של חד"ש – תע"ל כמקשה אחת

יעקב אשר:      מי בעד ההסתייגויות של חד"ש – תע"ל ירים את ידו? מי נגד? מי נמנע?     

יעקב אשר: ההסתייגויות לא התקבלו     אם ככה ההסתייגויות לא התקבלו

יעקב אשר:      ונעבור עכשיו להסתייגויות של קבוצת העבודה, חברת הכנסת נעמה לזימי, בבקשה לרשותך בין 2 ל- 3 דקות, ואני מבקש, אני מכבד אתכם ואת יודעת שאני לא אצטרך

נעמה לזימי: רגע תן לי

יעקב אשר: לא, לא לא, אז אם ככה אני יורד מכל העניין ואני הולך לפי ההסכם עם אלקין

נעמה לזימי: מה עשיתי?     

יעקב אשר: לא שום דבר, 2, 3 דקות, אני לא רוצה להתכתש איתך, אני יודע להתכתש נהדר

נעמה לזימי: אני רוצה להסביר רגע משהו, אנחנו הרי סיעת העבודה הגשנו 3,000 הסתייגויות, בסיכום איתך

יעקב אשר: אתמול זה היה לפני - -     

נאור שירי: לא זה היה אחרי, אחרי

יעקב אשר: טוב חברים, סליחה אנחנו עוברים להצבעות

נעמה לזימי: לא אמרתי כלום, אני לא מבינה מה קורה פה

יעקב אשר: אז הנה התחלת לדבר זה הזמן שלך, בבקשה, ותאמיני לי לא מכובד אפילו, ההתנהגות הזאת לא מכובדת, לא אצלי, לא אצלי אני מכבד

נעמה לזימי: לא עשיתי כלום

יעקב אשר: לא עשית כלום, אני מדבר על שירי

נעמה לזימי: אתה צופה פני עתיד אני מבינה, וזה בסדר אבל תחכה שאני אעשה את האקט הלא בסדר ואז תנזוף בי, אל תסתכל עלי מראש, מה קורה פה?     

יעקב אשר: אתה יכול להשתלט על התלמידים שלך? הסכם זה הסכם

נעמה לזימי: אני מרגישה שיש פה סטריאוטיפ לגבי

יעקב אשר: בבקשה, מרגע זה אני סופר

נעמה לזימי: כבוד יו"ר הוועדה, רציתי להגיד שסיעת העבודה הגישה 3,000 הסתייגויות, בסיכום מולך אתמול אמרנו שאני אוכל לדבר כ-10 דקות

יעקב אשר: את לא מדייקת, אני הצעתי לך, אמרתי לך לפני שעוד הספקת להגיע, אמרתי למרות שיש סיכום שלא מדברים, אני מציע לך אני נותן לך את רשות הדיבור, זה מה שהיה

נעמה לזימי: נכון

יעקב אשר: זהו תודה, זה הבדל קטן אבל משמעותי מאוד

נעמה לזימי: אני רוצה להגיד שמתוך, כבוד יו"ר הוועדה, מתוך ה-3,000 הסתייגויות שהגשנו 24 הם הסתייגויות מהותיות, צמצמתי מתוך המהותיות

יעקב אשר: עזוב אני גם לא צוחק, לא את לא תספיקי להגיד אפילו אחד לא, זאב אלקין

נעמה לזימי: רגע, לא זה על הזמן שלי, אתה לא נותן לי אפילו להגיד בכלל מה אני רוצה להגיד, הייתי רוצה להקריא אותם ברצף

זאב אלקין: אדוני היושב ראש, אני אפתור לך את הבעיה

יעקב אשר: תפתור לך את הבעיה, לא אצלי אני שומר על ההסכם

נעמה לזימי: הייתי רוצה להקריא ברצף פחות מחצי מהם

זאב אלקין: אז אפשר להציע הצעה?     

יעקב אשר: כן, מה אתה רוצה הפסקה דקה?     

זאב אלקין: לא, לא, חברת הכנסת לזימי, אני מניח שאת גם תתייחסי להסתייגויות של הארגונים כמונו אני מניח?     

נעמה לזימי: יכול להיות כן

זאב אלקין: אז אני אעביר את הזמן שאתה תיתן לי כמו לכל קבוצה לטובת חברת הכנסת לזימי

יעקב אשר: אני אמרתי 3 דקות לכל קבוצה

נעמה לזימי: בגלל שאנחנו רצים פה בין ארבע ועדות, אני רוצה רגע להגיד עוד משפט יו"ר הוועדה, הייתי רוצה להקריא כחצי מתוך ה 24 המהותיות, ואם תשקול לא קשור לראות כי טוב תחליט, אנחנו לא נצביע על כל אחד מהם, אני אקריא אותם ברצף

יעקב אשר: יש אצלי דבר שהוא מקודש מילה, מילה, סליחה אני אומר שוב, אם זאב נותן לך תתחילי, יש לך דקה כבר נשאר לך

נעמה לזימי: אבל אני בכלל לא דיברתי, אתה דיברת רוב הזמן שלי

יעקב אשר: אה כן, אני דיברתי רוב הזמן, כמו שאת ביקשת ממני אתמול לדבר ולא אני הצעתי לך, בואו חבר'ה אני יושב פה כבר חודש ימים, עוד לא היה עם אף אחד, לא נציג מבחוץ לא נציג ממשלה ולא חברי כנסת שהיו בישיבות, לא אלה שלא היו בישיבות שהגעתי לדו שיח הזה, וזה גם במיוחד אחרי שאני אזכיר לך לגבי הוועדות גם שהלכתי גם לקראתך

נעמה לזימי: אני אתמול לא דיברתי אני מזכירה

יעקב אשר: ולכן הצעתי לך לדבר, וחוץ מלהתעקש ולהתחכם את לא עושה כלום

נעמה לזימי: עוד לא התחלתי לדבר ותקפת, אז בוא נתחיל מזה ממה שבאמת היה כאן יו"ר הוועדה, כשאין אמינות זה הדבר הכי גרוע, עכשיו 20:30, מאחר וזאב אלקין, קבוצת סליחה, דיברת בשם הקבוצה נתת לה, יש לך עד 20:35, בבקשה

נעמה לזימי: אוקי, אז אני אקריא שתי הסתייגויות מאוד חשובות מתוך ה- 24 הסתייגויות מהותיות מתוך ה- 3,000 סך הכל

נעמה לזימי:      הסתייגות 10 בסעיף 25(1)(או)(א2) במקום ניתן אישור בכתב מאת שר האנרגיה והתשתיות, יבוא ניתן אישור בכתב מאת שר האנרגיה והתשתיות ובהסכמת השרה להגנת הסביבה

זאב אלקין: הינה ידעתי שאת תעלי את זה, זה גם אצלי זאת ההסתייגות אז הנה תרמתי לך את הזמן

נעמה לזימי: יפה, נו מהותי עד הסוף מהותיים, והסתייגות 2 בסעיף 1

נעמה לזימי:  25(אא), ביחידת ייצור מוגבלת לאחר מקור פליטה יבוא גזי חממה וחומרים מזהמים אחרים כמפורט בחוק אוויר נקי התשס"ח 2008

נעמה לזימי:      הקראתי שתי הסתייגויות מהותיות מאוד שהייתי שמחה אם יהיה אפשר לחשוב על להטמיע אותן בחוק, לא משהו דרמטי, באמת מאוד ענייני, לא משנה סדרי עולם בחוק הזה, אני מאוד אשמח אם תשקלו את זה

יעקב אשר: לא להפריע, סיימת?     

נעמה לזימי: אמרתי שהקראתי מתוך ה-24 הסתייגויות מהותיות שתיים, מאוד ענייניות, לא משנות סדרי עולם, לא פוגעות בחוק, הייתי מאוד שמחה אם הייתם שוקלים לאמץ אותם, הסתייגות 2 ו-10 של סיעת העבודה מתוך 24 הסתייגויות מהותיות הראשונות שלנו, אני אודה לך אם תישקלו להטמיע אני מאמינה שזה יהפוך את החוק הזה להגון יותר

יעקב אשר: תודה רבה, אנחנו מעלים להצבעה את ההסתייגויות של קבוצת העבודה 3,069 בראבו באמת יפה, 3,069 כמקשה אחת

יעקב אשר:       מי בעד ההסתייגויות של קבוצת עבודה ירים את ידו? מי נגד? מי נמנע?     

יעקב אשר: ההסתייגויות נדחו     ההסתייגויות לא התקבלו

יעקב אשר:      אני מבקש דבר אחד, אני מרגע זה לא מוכן שאף אחד ידבר, לא קואליציה, לא אופוזיציה שום דבר, זה מפריע לי זה הכל, תודה רבה על ההתחשבות

יעקב אשר:      המחנה הממלכתי

נאור שירי: רק על זכות הדיבור

יעקב אשר: אני מבקש ממך לא לדבר באמצע הצבעה, אין לך זכות דיבור לכלום

נאור שירי: אין הצבעה עכשיו

יעקב אשר: נאור תקשיב, אני אחנך אותך בסוף אתה יודע?     

נאור שירי: אתה יודע שלא

יעקב אשר: אני יודע שכן, לא אני לא רוצה שתדברי עכשיו, אני באמת מתאפק, אני לא רוצה לפגוע, אז אני מבקש, אני מבקש, יש פה חברי כנסת ואנשים שישבו פה ימים שלמים על כל פסיק ותג, לא מגיעים ליום האחרון של ההצבעה ועושים סתם, אפילו לא פיליבסטר תלמדו, פיליבסטר זה פיליבסטר, תשאלו את אלקין יגיד לכם, זה אפילו לא פיליבסטר זה כלום, תודה רבה אני מעריך את זה מאוד

יעקב אשר:      הסתייגויות קבוצת המחנה הממלכתי, כמה הסתייגויות?     

תומר רוזנר: 22 כמקשה אחת

יעקב אשר: 22 כמקשה אחת, מי בעד ההסתייגויות ירים את ידו? מי נגד?     

יעקב אשר: ההסתייגויות נדחו     ההסתייגויות לא התקבלו

יעקב אשר:      אנחנו נעבור עכשיו להסתייגויות של יש עתיד, קבוצת יש עתיד, כמה הסתייגויות?     

תומר רוזנר: 463

יעקב אשר: חבר הכנסת יוראי הרצנו ינמק, לרשותך 5 דקות

יוראי להב-הרצנו: אדוני, החוק אוויר נקי שנחקק ב-2008 הוא חוק פורץ דרך ברמה העולמית, המטרה שלו היא להביא לשיפור של איכות האוויר, ולמנוע ולצמצם את זיהום האוויר, בין היתר על ידי קביעת איסורים וחובות בהתאם לעיקרון של הזהירות המונעת, והכל לשם הגנה על חיי אדם, בריאותם, ואיכות חייהם של בני אדם ולשם הגנה על הסביבה, לרבות משאבי הטבע, המערכות האקולוגיות והמגוון הביולוגי למען הציבור ולמען הדורות הבאים, ולהתחשב בצורכיהם, זה מטרת החוק כפי שהגדיר המחוקק

יוראי להב-הרצנו:       אדוני יעקב, אני קודם כל מודה לך על שיתוף הפעולה ועל הענייניות בניהול חוק ההסדרים, ואני מוכרח לומר לך שהחוק כפי שהוא מובא עכשיו, הכנסנו בו שינויים שהם מפחיתים את הנזק ומצמצמים אותו, אבל אני מוכרח לומר לך שאני עדיין נותר בעמדה שבו אני מתנגד באורח מוחלט לחוק הזה כפי שהוא מגיע, מאחר והוא מחורר את חוק אוויר נקי, ואני חושש לא רק מהפרקטיקה אלא בעיקר מהתקדים

יוראי להב-הרצנו:       כי עכשיו באות תחנות הכוח ואומרות, אנחנו רוצים לפלוט מעבר להיתר כי זה הצורך, אספקת חשמל שאף אחד לא מערער על החשיבות של זה, חשובה מה יותר מפגיעה בחיי אדם ופגיעה בסביבה, מה ימנע ממזהמים אחרים מחר בבוקר להשתמש בתקדים הזה ולומר, גם אנחנו רוצים היתר לחרוג מהיתר הפליטה היתר הרעלים כי צריך, וכי האיזון ברגע שהאיזון הזה הופר פעם אחת הוא יוכל להיות מופר פעם אחר פעם אחר פעם תוך פגיעה קשה בסביבה ובבריאות הציבור

יוראי להב-הרצנו:       עכשיו אני רוצה לנמק שלוש הסתייגויות מהותיות במסגרת הזמן שנותר לי, הראשונה ועמדנו על זה רבות במהלך הדיונים בוועדה שעות על גבי שעות, הוא סעיף (ט) שמגדיר את הנוהל הקבוע, שבו לא מכיר דברים כאלה אבל בוא - -     

יעקב אשר: אני מבקש שקט, חברי הכנסת אם אתם לא יושבים במקומכם לפחות אל תדברו

יוראי להב-הרצנו: שבו הממונה שהוא המפקח הרגולטור, צריך לקבל את הסכמת המפוקח לטובת הגדרת נוהל העבודה בינים, ולכן ההסתייגות המהותית הראשונה שלנו היא שזה לא יהיה בהסכמת מנהל המערכת, אלא שבמקום הסכמת מנהל המערכת יבוא בהתייעצות עמו, מה שמגדיר את הרגולטור למול המפוקח שלו

יוראי להב-הרצנו:      זה דבר שבחרנו להבליט לאורך כל הדיונים, ואני מוכרח לומר לך שאני לא שלם עם המצב כמו שהוא היום, שדרוש הסכמה מה שיהפוך את הנוהל הקבוע ללא רלוונטי, כי הם לא יגיעו ככל הנראה להסכמה, וזה מביא אותי לנוהל הזמני שיהפוך להיות הוא הנוהל הקבוע, ובו למעשה אין את הסמכות החשובה של הממונה מטעם המשרד להגנת הסביבה, להגדיר למפוקח לבחון חלופות ספציפיות שימנעו פגיעה בחיי אדם, שימנעו פגיעה אנושה בסביבה, שיאפשרו למצוא את החלופה הכי נכונה ברמה הסביבתית, שתאפשר את האיזון הנדרש הזה בין הצורך לאספקת חשמל רציפה לאזרחי ישראל, ובין הצורך לשמור ולהגן על הבריאות שלהם

יוראי להב-הרצנו:       סעיף נוסף שעמדנו עליו, היועץ המשפטי לוועדה הביא אותו לתשומת ליבנו ולצערי הוסר מהחוק כפי שמונח בפנינו היום, זה הנושא של הסנקציות הפליליות, כמו בחוק אוויר נקי מגדירים סנקציות פליליות על מי שביודעין מפר את הוראות החוק, לצערי הממשלה ביקשה להסיר את הכלי החשוב הזה ולהיוותר רק בעיצומים כספיים, כך שבמידה ומנהל המערכת מקבל החלטה בניגוד להוראות החוק, בניגוד למדדים הכמותיים שמוגדרים בו, לא יוטלו עליו סנקציות פליליות אלא רק עיצומים כספיים, אני חושב שזה מרדד את הסרגל התמריצים שיש בפני אנשי המערכת לעמוד בהוראות החוק, ושולח מסר בעייתי גם לאנשים שנמצאים במערכת ואמורים להפעיל את החקיקה, וגם לציבור כאילו זה בסדר או פחות חשוב או חמור לעמוד בהוראות החוק האלה, שכאמור שומרות על בריאות הציבור ועל הגנת הסביבה

יוראי להב-הרצנו:      ולמשפט אחרון אדוני, משפט אחרון, אני באמת חושב ואני מתריע, מתרה מתריע, אל תיפגעו בחוק אוויר נקי, זה חוק שנחקק פה, דיבר פה ד"ר דב חנין שהוא ממחוקקי החוק הזה, יושב לצידך היועץ המשפטי לוועדה שיש לו זכויות רבות בחקיקת החוק הזה, הוא פורץ דרך, הוא חשוב, הוא מציל חיים, הוא שומר על בריאות הציבור ומגן על הסביבה, ולכן אני ממליץ לחברי הכנסת לקבל את ההסתייגויות של קבוצת יש עתיד, שימנעו פגיעה אנושה גם בחיי אדם, בבריאות הציבור, ובסביבה שלנו, תודה רבה

יעקב אשר: בול 5 דקות כל הכבוד יוראי, אני רק רוצה לומר שני דברים, קודם כל לגופו של עניין, אני לא אחזור על זה ולא אכנס לזה, ואין כרגע התדיינות בעניין, אני מה שאמרתי גם במהלך כל הדיונים ואני מסכים ומבין את עמדתך וזה בסדר גמור, אבל מה שהתברר לי לפחות, אני לא הייתי מומחה גדול בעניין הזה, למדתי את זה, אבל מה שהתברר ועלה כאן במהלך הדיונים, שהמצב הקיים היום שזה נקרא כשלא נוגעים בחוק, המצב הקיים היום הוא רע, הוא רע, עכשיו אנחנו מדברים על מצב שאנחנו אני אומר עוד פעם, יכול להיות שהוא יהיה יותר טוב ויכול להיות שהוא יהיה גרוע כמו המצב של היום, זה התחושה שלי אמרתי את זה גם כאן בוועדה זה הנקודה אחת

יעקב אשר:      נקודה השנייה, אני באמת רוצה גם להודות ליוראי שהיה באמת כמעט בכל הוועדות, בכל הזה, היו חברי כנסת נוספים ארז מלול ונאור שיר שהיה כאן, ואני רוצה גם לומר עוד דבר, היו פה ארגונים הרבה ארגונים לסביבה, חלקם נמצאים פה חלקם לא, היה פה ויכוחים אני בטוח שלא יצאו מרוצים ולא כלום, טייבנו עשינו מאמצים עשינו דברים, אבל הדבר הכי שעשינו זה שכל אחד דיבר ויכול היה לומר, שמענו את כולם, השמענו, היו דיונים ענייניים בהחלט, ולכן אני לפחות עם עצמי שלם בעניין הזה, בהחלטה הצלחת לשכנע, עכשיו נדע אם הצלחת

יוראי להב-הרצנו: לא סתם התעקשתי גם בדיונים וגם עכשיו על שתי הסתייגויות

יעקב אשר: לא לא לא עכשיו אל תחזור

יוראי להב-הרצנו: לא לא חוזר, אבל אני אומר אם הדבר הנוהל הקבוע היה בהתייעצות ולא בהסכמה

יעקב אשר: וגם חבר הכנסת, מזכירה לי מנהלת הוועדה גם חבר הכנסת יוסף עטאונה, כי אמרת לי שאתה יוצא מוקדם, והייתי בטוח שהלכת

יוראי להב-הרצנו: ורק דבר נוסף, חברת הכנסת לזימי שהתרוצצה פה בין עשרות ועדות כחברה בוועדת כספים, הייתה בסוד העניינים לאורך כל הדרך וסייעה בכתיבת ההסתייגויות, היא שותפה אמיתית לדרך ולוחמת סביבתית

יעקב אשר: זה בטוח

יעקב אשר:  עד כאן לא מדברים ואנחנו עוברים להצבעה על ההסתייגויות של קבוצת יש עתיד כמקשה אחת

יעקב אשר:      מי בעד? מי נגד? מי נמנע?     

יעקב אשר: ההסתייגויות נדחו     ההסתייגויות לא התקבלו, אני אבקש מחברי הקואליציה לנסות להתחבר עוד יותר בפינות שיהיה קשה יותר לספור אותן כדי שנבזבז עוד קצת זמן

יעקב אשר:       אנחנו עוברים עכשיו להסתייגויות שלקבוצת ישראל ביתנו, ביקשו להצביע בהיעדרם, 22 הסתייגויות כמקשה אחת

יעקב אשר:      מי בעד הסתייגויות של ישראל ביתנו ירים את ידו? מי נגד? מי נמנע?     

יעקב אשר: ההסתייגויות נדחו     ההסתייגויות לא התקבלו

יעקב אשר:      בבקשה, היועץ המשפטי שלוש הערות

תומר רוזנר: אנחנו מתנצלים בשל לחץ הזמנים, אז בהגדרה שהוקראה לתחנה בטכנולוגיה קיטורית, השתרבבו מילים שצריך להוריד אותם, ולבקשת הממשלה אנחנו נסיר אותם מההגדרה והמילים הן:     

לירון אדלר-מינקה: יהיה כתוב יחידת ייצור מוגבלת שאינה יחידת ייצור במחזור פתוח ואינה יחידת ייצור במחזור משולב

תומר רוזנר: ושתי הערות לגבי ההסתייגויות, ותשומת לב חברי הכנסת לשתי הערות לגבי ההסתייגויות, חלק מההסתייגויות הגיעו אלינו שלא בתבנית שעליה שנמסרה מראש לחברי הכנסת, אין באפשרותנו לעשות את העבודה הטכנית של התאמה לתבנית, ולכן הסתייגויות שהוגשו שלא בתבנית יימחקו מאליהם

יוראי להב-הרצנו: איזה?     

תומר רוזנר: קבוצת בעיקר של קבוצת העבודה אבל לא רק

יעקב אשר: מה-6,000 שדיברנו?     

תומר רוזנר: כן, הן הוגשו שלא בדרך שהיה צריך להגיש אותם, למרות זאת החלטנו להביא אותם לפה להצבעה אבל אם הם לא יוגשו בתבנית שצריך להגיש אותה הם פשוט לא יעלו על שולחן הכנסת, זה הערה אחת

תומר רוזנר:      הערה שנייה, אנחנו עברנו באופן כללי על ההסתייגויות, ייתכן שישנם בקבצים, אנחנו עד כה לא מצאנו כאלו, אבל אם נמצא בקבצים הסתייגויות שלא עונות על הכללים שהם בניגוד לתקנון במובן הזה שהם חורגות באופן קיצוני מנושאי החוק, מתקנות חוקים אחרים, או מנוסחות באופן שהוא אינו שומר על כבוד הכנסת, וכפי שמופיע בהנחיית היועצת המשפטית לכנסת על ההסתייגויות הם גם יימחקו, ואני אדגיש, כרגע לא מצאנו כאלה, אבל אם יימצאו כאלה הם פשוט יוסרו

יוראי להב-הרצנו: תומר אתה יכול להגיד לאיזה קבוצות?     

תומר רוזנר: לגבי התבנית?     

יוראי להב-הרצנו: כן, שנדע אם צריך לתקן או לא

תומר רוזנר: אין בעיה אנחנו נגיד, קודם כל קבוצת העבודה לא הגישה את ההסתייגויות שלה בתבנית החקיקה, ישראל ביתנו והמחנה הממלכתי

נאור שירי: אנחנו מקבלים סמיילי?     

תומר רוזנר: לא, גם קבוצת חד"ש – תע"ל

נאור שירי: אז גם חד"ש – תע"ל בסדר

יעקב אשר: אוקי, אנחנו עוברים - -     

תומר רוזנר: הסעיפים שאנחנו הולכים להצביע עליהם הם סעיפים מתוך 63, 63(א), 64 ו-66 שבתוך סעיף 94 להצעת חוק התוכנית הכלכלית

יעקב אשר: מי בעד ירים את ידו? מי נגד? מי נמנע?     

יעקב אשר: אושר         אם כך שישה בעד, חמישה נגד, הסעיפים התקבלו

יעקב אשר: אם כך אנחנו הולכים להליך של הצבעה בלי הנמקה של הסתייגויות כמו שסוכם, חלקים ג' ו-ד' – בחוק לקידום תשתיות לאומיות מתוך התכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג-2023

תומר רוזנר: הצבעות

יעקב אשר: הצבעות על ההסתייגויות, קבוצת יש עתיד

יוראי להב-הרצנו: אבל זה שומר לנו על הזכויות דיבור במליאה?     

תומר רוזנר: כן

יעקב אשר: ברור, ברור

יעקב אשר:  237 הסתייגויות של קבוצת יש עתיד, כולם פה?     

נאור שירי: כן

יעקב אשר: אוקי, מי בעד ההסתייגויות של קבוצת יש עתיד ירים את ידו? מי נגד?      

יעקב אשר: ההסתייגויות נדחו     אם כך ההסתייגויות של קבוצת יש עתיד לא התקבלו

יעקב אשר:      קבוצת העבודה כמה הסתייגויות?     

תומר רוזנר: מיד נגיד

תומר רוזנר:  101 הסתייגויות

יעקב אשר: אם כך אני מעלה להצבעה את ההסתייגויות של סיעת העבודה, 101 הסתייגויות

יעקב אשר:      מי בעד ההסתייגויות ירים את ידו? מי נגד, אין נמנעים

יעקב אשר: ההסתייגויות נדחו         אם כך ההסתייגויות של קבוצת העבודה לא התקבלו

יעקב אשר:      ההסתייגויות של קבוצת ישראל ביתנו שהם כמה? 23, 23 הסתייגויות כמקשה אחת

יעקב אשר:      מי בעד ההסתייגויות של ישראל ביתנו ירים את ידו? מי נגד? מי נמנע? 1 יוראי, אני מבקש בפרוטוקול יהיה כתוב

יעקב אשר: ההסתייגויות נדחו     אם ככה ההסתייגויות של קבוצת ישראל ביתנו לא התקבלו

יעקב אשר:      ונעבור לקבוצת המחנה הממלכתי, 58 הסתייגויות

יעקב אשר:      מי בעד ההסתייגויות ירים את ידו? מי נגד? מי נמנע? נאור נמנע לפרוטוקול כמו יוראי

יעקב אשר: ההסתייגויות נדחו     אם ככה ההסתייגויות של המחנה הממלכתי לא התקבלו

יעקב אשר:      יש של חד"ש – תע"ל שביקשו להצביע שלא בנוכחותם

תומר רוזנר: חד"ש – תע"ל לא הגישו, אבל יש עוד קבוצה נוספת של העבודה, שהוגשה בנפרד 25 הסתייגויות

יעקב אשר: עוד קבוצה של העבודה? אוקי עוד קבוצה של העבודה

יוראי להב-הרצנו: שמונה כמה הסתייגויות?     

תומר רוזנר: 25

יוראי להב-הרצנו: שזה 126 סך הכל

תומר רוזנר: כן אבל הצבענו כבר על חלקם

יעקב אשר: מי בעד ההסתייגות של קבוצת העבודה הנוספת? העבודה זה מפלגה גדולה יש לה שתי קבוצות, מי נגד?     

יעקב אשר: ההסתייגויות נדחו         אם כך ההסתייגויות של קבוצת העבודה לא התקבלו

יעקב אשר:      יש עוד מפלגה שאני לא יודע?     

תומר רוזנר: לא אין עוד

יעקב אשר: חברים אתם מקשים על עבודת המנהלים פה, חבל אין סיבה, הכל הלך יפה הכל ימשיך יפה

יעקב אשר:      יש כאן הסתייגויות של חד"ש – תע"ל, ולכן אנחנו נמתין שההליך יתבצע כפי שצריך

תומר רוזנר: אוקי, אנחנו עוברים להצבעה על הסעיפים

יעקב אשר: מדובר על הסתייגויות של רע"מ שהגיעו מאוחר, והיועץ המשפטי הנחה שלא לקבל אותם, וגם השיקול אם זה היה רק הצבעה על זה אז יכול להיות שהייתי עושה שיקול דעת בשביל המליאה, אבל מאחר שכאן אין לזה נפקמינה על המליאה כי זה הכל מקשה אחת, אז לכן אני מקבל את עמדתו של היועץ המשפטי, וההסתייגויות האלה לא נספרות ואם כך גם לא נצביע עליהם, נשאר עוד מפלגה?     

תומר רוזנר: לא

יעקב אשר: אם אין עוד מפלגות אנחנו עוברים להצביע על החוק, על סעיפי החוק

נעמה לזימי: רגע, אנחנו אומרים שהתבנית זה לא נכון, הגשנו את זה לכל הוועדות באותה תבנית

תומר רוזנר: פה צריך להגיד סעיפים, אנחנו נגיד את הסעיפים כי חלק מהסעיפים פוצלו, אז אנחנו נגיד את הסעיפים שמצביעים עליהם מתוך סעיף 94 להצעת חוק התוכנית הכלכלית, סעיפים 31, 36-45 ו-48-55

יעקב אשר: אוקי, אם כך אני מעלה את הסעיפים האלה להצבעה

יעקב אשר:      מי בעד הסעיפים הללו ירים את ידו? מי נגד? מי נמנע? אין נמנעים

יעקב אשר: אושר     אם כך אני קובע שהסעיפים הללו עברו

יעקב אשר:      אנחנו עוברים עכשיו לפרק הבא

יעקב אשר: סעיפים תעקוב אחרי הסעיפים, סעיפים 8-10 התחדשות עירונית, מתוך הצעת חוק ההתייעלות הכלכלית

תומר רוזנר: עד 10(ב)

יעקב אשר: עד 10(ב) למי שלא הבין קודם, תיקוני חקיקה להשגת יעדי התקציב לשנות התקציב 2023 ו-2024, יש עוד משהו לומר?     

תומר רוזנר: לא

יעקב אשר: לא תודה

תומר רוזנר: יש לנו כמה הבהרות לפני ההצבעות בבקשה

יעקב אשר: כן בבקשה

תומר רוזנר: הבהרה אחת סליחה

רעות בינג: אני רק מבהירה שעשינו שינוי בחוק פינוי בינוי ביחס לסיעודי, קבענו שם שאותו סיעודי לא צריך לא חייב להתגורר שנתיים לפני העסקה הראשונה כדי לקבל את כל ההטבות, ואת ההתאמות בהגדרה עשינו גם בחוק הזה, כי החוק של המיסוי מתלבש על החוק של חוק פינוי בינוי, ולכן ההגדרה צריכה להיות אחידה לעניין שני החוקים

יעקב אשר: אוקי עוד משהו חברי הצוות הנכבד?     

תומר רוזנר: אוקי, קבוצת רע"מ

יעקב אשר: קבוצת רע"מ כמה הסתייגויות? תשע הסתייגויות נצביע עליהם כמקשה אחת

יעקב אשר:       מי בעד ההסתייגויות של קבוצת רע"מ ירים את ידו? הצבעה חברים, מי נגד? מי נמנע? אין נמנעים

יעקב אשר: ההסתייגויות נדחו     אם ככה ההסתייגויות לא התקבלו כמקשה אחת

יעקב אשר:      קבוצת חד"ש – תע"ל 37 הסתייגויות כמקשה אחת

יעקב אשר:      מי בעד? מי נגד?     

יעקב אשר: ההסתייגויות נדחו     ההסתייגויות לא התקבלו

יעקב אשר:      קבוצת ישראל ביתנו 20

יעקב אשר:      מי בעד? מי נגד? מי נמנע?     

יעקב אשר: ההסתייגויות נדחו     אם כך ההסתייגויות לא התקבלו

יעקב אשר:      קבוצת יש עתיד, 60 הסתייגויות כמקשה אחת

יעקב אשר:      מי בעד? מי נגד? מי נמנע?     

יעקב אשר: ההסתייגויות נדחו     אם כך ההסתייגויות לא התקבלו

תומר רוזנר: אין זה נגמר

יעקב אשר: המחנה הממלכתי?     

תומר רוזנר: לא הגיש

זאב אלקין: לא, אין סיבה

יעקב אשר: חבל על הזמן אתה תמיד בולט, פעם כשאתה לא עושה פעם כשאתה כן עושה

זאב אלקין: בשביל מה להגיש בשונה מאוויר נקי

יעקב אשר: אגב, בפרק הזה צריך לומר שבפרק הזה חבר הכנסת אלקין השתתף איתנו בחלק ניכר מהדיונים וטרם לדיונים, ואפילו דברים שהוא חשב הם דברים שאנחנו חשבנו קודם בישיבות המקדימות והדברים באמת טוייבו ותוקנו, ואתה יודע בסוף יש דברים שקרובים ללבו של אדם, אז ככה זה מגיע לשם

יעקב אשר:      אז אם ככה אני עובר להצבעה על החוק?     

תומר רוזנר: אנחנו עוברים להצבעה על סעיפי החוק פרק ד' סעיפים 8 עד 10(ב) לחוק ההתייעלות הכלכלית

יעקב אשר: אם ככה לפי הנוסח שאמר כרגע היועץ המשפטי

יעקב אשר:       מי בעד? מי נגד? מי נמנע?     

יעקב אשר: אושר         אם ככה אני קובע שהצעת החוק הזאת עברה, סעיפי החוק הצעת החוק עברו

יעקב אשר:      תודה רבה לכולם, אני נועל את הישיבה